**Gulács Község Önkormányzata Képviselő-testületének 2018. január 23. napján megtartott nyílt ülésének**

**tárgysorozata**

**jegyzőkönyve**

**határozata**: 1-13

**rendelete**: **1/2018. (II.1.) önkormányzati** **rendelet módosítása a** **Gulács Község Önkormányzata Képviselő-testületének** **5/2015. (III.20.) önkormányzati rendelete** **a nem közművel összegyűjtött háztartási szennyvíz begyűjtésére vonatkozó közszolgáltatásról**

**Száma**: 84-2/2018.

**T Á R G Y S O R O Z A T A**

1. **Konditeremre kötött együttműködési megállapodás felülvizsgálata**

1. **Gulács Roma Nemzetiségi Önkormányzattal kötött együttműködési megállapodás felülvizsgálata**
2. **Közszolgáltatási Szerződés módosítása**

1. Beszámoló a két ülés között történt fontosabb eseményekről
2. **Gulács Község Önkormányzata** **Belső ellenőrzési jelentése**

1. **TRV. Zrt. megkeresései**

1. **Köztisztviselők 2018. évi teljesítménykövetelménye**

**8. ) Gondozási Központ személyi feltételeinek biztosítása**

1. **Közkutak elhelyezésének felülvizsgálata**

**10.) Aktuális kérdések**

**10.1.** „**Védjük meg településeinket, védjük meg hazánkat**”

**10.2. Polgárőrség beszámolója**

**10.3. KÖH 2018. évi becsült költségvetés kimutatása**

**10.4. orvosi ügyelet 2018. évi költségvetési kimutatása**

**10.5. Rendezvény bevételének elszámolása**

**10.6. Falunap rendezése**

Gulács, 2018. január

**Ujvári Judit**

polgármester

**J E G Y Z Ő K Ö N Y V**

**Készült:** Gulács Község Önkormányzata Képviselő-testületének 2018. január 23. napján megtartott nyílt üléséről.

**Az ülés helye:** Községháza ülésterme

**Jelen vannak**: Ujvári Judit polgármester

Bagi Sándor alpolgármester

Balogh Ibolya képviselő

Vass Albert János képviselő

**Tanácskozási joggal jelen van**: Vassné Szűcs Róza jegyző

A jegyzőkönyvet készítette Fekete Lászlóné köztisztviselő

**Ujvári Judit polgármester** Üdvözli a megjelent képviselőket, meghívottakat, jelenlévőket. Megállapítja, hogy az 5 képviselőből 4 képviselő jelen van, az ülés határozatképes.

Jegyzőkönyv hitelesítőnek javasolja Bagi Sándor képviselőt.

A szavazás eredménye 4 igen szavazattal egyhangúlag döntött.

Kérte napirendi módosításként, hogy Konditeremre kötött együttműködési megállapodás felülvizsgálatát 1 napirendként, Gulács Roma Nemzetiségi Önkormányzattal kötött együttműködési megállapodás felülvizsgálatát 2. napirendként tárgyalja a testület, a Közszolgáltatási szerződés módosítását 3. napirendként kéri felvenni. Kérte még, hogy a 7. napirendi pontban az Önkormányzati ingatlan értékesítését napolja el a testület. Javasolja továbbá, hogy az önkormányzati ingatlan értékesítés napirend akkor kerüljön tárgyalásra, ha minden képviselő jelen van az ülésen.

A polgármester kéri, hogy aki a javaslatot elfogadja - kézfelemeléssel jelezze.

A szavazás eredménye 4 igen szavazat.

A polgármester kéri, hogy aki a javaslatot a meghívóban szereplő napirenddel együtt elfogadja - kézfelemeléssel jelezze.

A szavazás eredménye 4igen szavazat.

A Képviselő-testület 4 igen szavazattal az alábbi napirendet fogadja el:

1. **Konditeremre kötött együttműködési megállapodás felülvizsgálata**

Előterjesztő: Ujvári Judit polgármester

1. **Gulács Roma Nemzetiségi Önkormányzattal kötött együttműködési megállapodás felülvizsgálata**

Előterjesztő: Ujvári Judit polgármester

1. **Közszolgáltatási Szerződés módosítása**

Előterjesztő: Ujvári Judit polgármester

1. Beszámoló a két ülés között történt fontosabb eseményekről

Előterjesztő: Ujvári Judit polgármester

1. **Gulács Község Önkormányzata** **Belső ellenőrzési jelentése**

Előterjesztő: Ujvári Judit polgármester

1. **TRV. Zrt. megkeresései**

Előterjesztő: Ujvári Judit polgármester

1. **Köztisztviselők 2018. évi teljesítménykövetelménye**

Előterjesztő: Ujvári Judit polgármester

**8. ) Gondozási Központ személyi feltételeinek biztosítása**

Előterjesztő: Ujvári Judit polgármester

1. **Közkutak elhelyezésének felülvizsgálata**

Előterjesztő: Ujvári Judit polgármester

**10.) Aktuális kérdések**

Előterjesztő: Ujvári Judit polgármester

**10.1.** „**Védjük meg településeinket, védjük meg hazánkat**”

**10.2. Polgárőrség beszámolója**

**10.3. KÖH 2018. évi becsült költségvetés kimutatása**

**10.4. orvosi ügyelet 2018. évi költségvetési kimutatása**

**10.5. Rendezvény bevételének elszámolása**

**10.6. Falunap rendezése**

**Zárt ülés keretében**

**1.) Szociális tűzifa kérelmek elbírálása**

**2.) Települési tűzifa támogatásra javaslat**

**3.) Települési támogatás megállapítására irányuló kérelmek elbírálása**

**Napirendek tárgyalása:**

1. **Konditeremre kötött együttműködési megállapodás felülvizsgálata**

Előadó: Ujvári Judit polgármester

Az előterjesztés a jegyzőkönyv mellékletét képezi.

**Ujvári Judit polgármester**: elmondja, hogy az együttműködési megállapodás 2017. november 4. napján lejárt . A havi 40.000.-Ft + ÁFA a vállalkozó részéről nem megfelelő, újabb megállapodást szeretne kötni.

**Bagi Attila konditerem működtetője**  Közös vállalkozás 2002. óta működik, az előző helyiséget adta ide az akkori polgármester. Ilyen befizetésekről akkor szó sem volt. Nem haszonszerzés céljából csinálom, a bevételt újabb gépek beszerzésére fordítom. A költségek megvannak. A polgármester, képviselők jóindulatán múlik a további működtetése.

**Vass Albert János képviselő** Szeretném a testületi anyagot megnyitni, ezt viszont sajnos nem tudom, már többször jeleztem.

**Ujvári judit polgármester**: a testületi anyag napirendi pontonként lett kiküldve, mindegyik külön emailben. Meg kellene nézetni a gépedet, de itt a hivatalban bármikor meg tudod nézni az anyagot hivatali időben.

**Vass Albert János képviselő**:Már nem emlékszem, hogy a szerződést énvelem kötötted, de elismerést érdemel. Úgy tudom, hogy a bérlet 6.000.-Ft/hó. Az önkormányzat részére kellene készíteni egy kimutatást, mennyi a terem bevétele és kiadása. Ha az önkormányzat támogatja, akkor mindenki részére biztosítani kellene. Hiába van az önkormányzatnak helyisége, de nincs gép, gép viszont neked van. Tehát meg kell egyezni. Költségvetést kell készíteni, ennyi a bevétel és kiadás, az önkormányzat ennyivel támogatja.

**Bagi Attila gulácsi lakos** Nem tartják be a rendet.

**Vass Albert János képviselő** Ez nem jó így, a rendet felügyelni kell. Valakinek ott kellene lenni, aki felügyeli a dolgokat. Le kellene védeni saját magadat.

**Bagi Attila gulácsi lakos** Pályázatot adtunk be, de sajnos eltörölték. Vannak olyan emberek akik, kb. 2-3 hónapig is járnak, de nem fizetnek semmit sem.

**Ujvári Judit polgármester** Javaslom, hogy a lakosság havi 2 alkalommal igénybe venné a kondi termet 4 óra időtartamra. Az edzésért a bérlő a felelős. A bérleti díj 15.000.-Ft/hó. A szerződés ezzel lenne módosítva.

**Vass Albert János képviselő** Heti rendszerességgel javaslom, a házirend betartásával. Le kellene korlátozni, létszám, megfelelő öltözetben, állapotban vegyenek részt. Viszont a vállalkozó is korlátozhatja, hogy bent maradhat-e a sportolni vágyó személy.

**Ujvári Judit polgármester** Javaslom akkor, havi egy alkalommal péntek délutánonként 2 óra időtartamra, mely 14-16 óráig lenne. A gépek használatáért a felelősség az üzemeltetőt terheli. Felügyeletet biztosítva, a szerződés 2019. december 31. napjáig érvényes. Az összeget 15.000 Ft/hó javasolja megállapítani 2018. január 23. napjától. A megállapodás további pontjai változatlanul maradnak.

A polgármester kéri, hogy aki elfogadja a javaslatot – kézfelemeléssel jelezze.

A Képviselő-testület 4 igen szavazattal alábbi határozatot hozta:

**Gulács Község Önkormányzata**

**Képviselő-testületének**

**1/2018. (I.23.)**

**önkormányzati határozata**

**Konditeremre kötött együttműködési megállapodás felülvizsgálata**

**A Képviselő-testület**

egyeztetés alapján , úgy dönt , hogy az önkormányzat tulajdonát képező Gulács, Szabadság út 24 sz. alatt található konditermét továbbra is biztosítja Bagi Attila 4842. Gulács, Rákóczi út 21. (üzemeltető ) részére .

Az üzemeltető vállalja, hogy a lakosság részére ingyenesen biztosítja a konditerem igénybevételét havi egy alkalommal péntek délután 14-16 óra közötti időben.

A szakmai felügyeletről az üzemeltető gondoskodik.

Az igénybevételi díj összegét 2018. január 23. napjától 15.000 Ft/hó állapítja meg.

A együttműködési megállapodás 2019 . december 31. érvényes.

A megállapodásban foglalt további feltételeket változatlan formában jóváhagyja.

Felhatalmazza a polgármestert a megállapodás aláírására.

Határidő: azonnal

Felelős: Képviselő-testület

1. **Gulács Roma Nemzetiségi Önkormányzattal kötött együttműködési megállapodás felülvizsgálata**

Előterjesztő: Ujvári Judit polgármester

Az előterjesztés a jegyzőkönyv mellékletét képezi.

**Ujvári Judit polgármester** elmondja, hogy törvényi kötelezettségének tesz eleget a testület.

**Vass Albert János képviselő**  Van ennek értelme így?

**Pongó Sándor elnök** A jegyzővel megbeszéltem, támogatni szeretném az iskolát, óvodát, napközi. Nem szeretném a pénzt elpazarolni.

**Vass Albert János képviselő**  A pénzzel magadba rendelkezel?

**Pongó Sándor elnök** Igen.

**Vass Albert János képviselő**  De szerintem ez így nem helyes.

**Ujvári Judit polgármester** Mi márt többször jeleztük, hogy ez van a ROMA önkormányzattal, de sajnos ez van.

**Vass Albert János képviselő** Szerintem az elnököt már néhányan megvádolták ezért. A pénzt úgy kellene kezelni, hogy jó legyen. Költségvetést kell készíteni.

**Bagi Sándor képviselő** az iskolába gyermekeknek tankönyvet, felszerelést kellene venni. Az igazgatóval beszélni kell.

**Pongó Sándor elnök** Falunap alkalmával a ROMA önkormányzat hozzájárulna egy bizonyos összeggel.

**Ujvári Judit polgármester** Ezt így nem lehet.

A polgármester kéri, hogy aki elfogadja a megállapodás elfogadását – kézfelemeléssel jelezze.

A Képviselő-testület 4 igen szavazattal alábbi határozatot hozta:

**Gulács Község Önkormányzata**

**Képviselő-testületének**

**2/2018.( I.23. )**

**önkormányzati határozata**

**Gulács Község Önkormányzata és Gulács Község Önkormányzata Roma Nemzetiségi Önkormányzat együttműködési megállapodásának elfogadásáról**

**A Képviselő-testület:**

Gulács Roma Nemzetiségi Önkormányzattal 29/2016 . ( III.03.) önkormányzati határozatával jóváhagyott együttműködési megállapodást felülvizsgálta és megállapítja, hogy a nemzetiségek jogairól szóló 2011. évi CLXXIX. törvény 80.§ (1)-(2) bekezdésében foglalt kötelezettségének eleget tesz.

Felelős: Ujvári Judit polgármester

Határidő: 2018. január 31.

1. **Közszolgáltatási Szerződés módosítása**

Előterjesztő: Ujvári Judit polgármester

Az előterjesztés a jegyzőkönyv mellékletét képezi.

**Ujvári Judit polgármester az önkormányzat**  5/2015.(III.20.) önkormányzati rendeletben a Tiszamenti Regionális Vízművek Zrt. szerepel, ezt módosítani kell Beregvíz Kft. Vásárosnamény, Nyíregyházi út 1.számra. A Beregvíz Kft cég szállítja el a szennyvizet. A Beregvíz Kft létezik 28 önkormányzat van benne, így nem tartozik a közbeszerzési eljárás hatálya alá. A szerződés 2019. december 31. napjáig javasolja megkötni.

A polgármester kéri, hogy aki elfogadja 5/2015.(III.20.) önkormányzati rendelet módosítását az előterjesztés alapján – kézfelemeléssel jelezze.

A Képviselő-testület 4 igen szavazattal alábbi rendeletet alkotja:

**Gulács Község Önkormányzata**

**Képviselő-testületének**

**1/2018. (II 1.) önkormányzati rendelete**

**Gulács Község Önkormányzata Képviselő-testületének**

**5/2015. (III.20.) önkormányzati rendelete**

**a nem közművel összegyűjtött háztartási szennyvíz begyűjtésére vonatkozó közszolgáltatásról**

Gulács Község Önkormányzata Képviselő-testülete Magyarország Alaptörvénye 32. cikkének (1) bekezdés a) alpontjában, a vízgazdálkodásról szóló 1995. évi LVII. törvény 44/C. § (2) bekezdésében és a 45. § (6) bekezdésében kapott felhatalmazás alapján az alábbi rendeletet alkotja:

1.§ A nem közművel összegyűjtött háztartási szennyvíz begyűjtésére vonatkozó közszolgáltatásról szóló 5/2015.(III.20.) önkormányzati rendelet (továbbiakban: Rendelet ) 2.§ (2) bekezdés „  Tiszamenti Regionális Vízművek Zrt. (Szolnok, Kossuth Lajos út. 5.) „ szövegrész helyébe „ Beregviz Kft. (Vásárosnamény, Nyiregyházi út 1. ) „ szövegrész lép.

2.§ A Rendelet 1. melléklete helyébe jelen rendelet 1. melléklete lép.

3.§ A rendelet 2018. február 1. napján lép hatályba , rendelkezéseit 2018. évre alkalmazni kell.

Vassné Szűcs Róza Ujvári Judit

jegyző polgármester

1. **melléklet a 1/2018.(II.1.) önkormányzati rendelethez**

**A nem közművel összegyűjtött háztartási szennyvíz begyűjtésére vonatkozó közszolgáltatás legmagasabb mértéke Általános forgalmi adó nélkül 2018. január 1-től 2018. december 31-ig**

**önkormányzat alkalmazott díj**

Gulács 1242 Ft/m3 + Áfa lakos

1380 Ft/m3 + Áfa közület

A polgármester kéri, hogy aki a szerződés-tervezetet elfogadja- kézfelemeléssel jelezze.

A Képviselő-testület 4 igen szavazattal alábbi határozatot hozta:

**Gulács Község Önkormányzata**

**Képviselő-testületének**

**3/2018.( I.23. )**

**önkormányzati határozata**

**Közszolgálati Szerződés**

**A Képviselő-testület:**

úgy dönt, hogy 2019. december 31. napjáig szerződést köt a Beregvíz Kft. (Vásárosnamény, Nyíregyházi út 1. ) üzemeltetővel a határozat 1. mellékleteként elhelyezett tartalommal.

Felhatalmazza a polgármestert a szerződés aláírására.

Határidő: 2018. február 1.

Felelős: Képviselő-testület

**Közszolgáltatási szerződés**

Amely létrejött egyrészről **Gulács Község Önkormányzata** (4842 Gulács, Rákóczi utca 12. . adószám: 1544341215 ,képviseletében eljár Ujvári Judit polgármester). mint ellátásért felelős (továbbiakban: Önkormányzat), másrészről a Beregvíz Kft. 4800. Vásárosnamény Nyíregyházi út 1. adószáma:11256511-2-15, mint közszolgáltató (továbbiakban: Közszolgáltató) között az alábbi feltételekkel:

1. Előzmények
   1. Jelen szerződést a felek a közbeszerzésekről szóló 2015. évi CXLIII. törvény 9.§ (1) bekezdés i) pontjára figyelemmel, közbeszerzési eljárás lefolytatása nélkül kötik meg.
2. A közszolgáltatás tárgya
   1. A jelen szerződésben szabályozott közszolgáltatás tárgyát a szerződés hatálya alá tartozó ingatlanon keletkező, közüzemi csatornahálózatba nem vezetett, vagy a helyben való, engedélyezett módon történő tisztítás után befogadóba szintén nem vezetett **háztartási szennyvizek,** - melyeket a vizek hasznosítását, védelmét és kártételeinek elhárítását szolgáló, vonatkozó jogszabályi rendelkezésekben meghatározott módon gyűjtenek - **begyűjtése és a kijelölt átadási helyen történő átadása képezi.**
   2. Az Önkormányzat Képviselő-testülete a  **nem közművel összegyűjtött háztartási szennyvízzel összefüggő szervezett hulladékgazdálkodási közszolgáltatás kötelező igénybevételéről szóló 5/2015.(III.20.) önkormányzati rendelete** alapján megrendeli Közszolgáltatótól az 2.1. pontban meghatározott közszolgáltatási tevékenység folyamatos és teljes körű ellátását, melyet Közszolgáltató jelen szerződés aláírásával elvállal. A rendelet a jelen szerződés 1. számú mellékletét képezi.
   3. Közszolgáltató köteles a közszolgáltatás teljesítéséhez szükséges személyi és tárgyi feltételeket biztosítani, ezen belül szükséges mennyiségű és minőségű jármű, gép, eszköz, berendezés, valamint a szükséges létszámú és képzettségű szakember biztosítása. A felek rögzítik, hogy a jelen szerződés teljesítéséhez szükséges tárgyi feltételeket a Közszolgáltató tulajdonosként vagy jogszerű használatát megalapozó bármely jogviszony alapján is biztosíthatja.
   4. Közszolgáltató a közszolgáltatás teljesítése során jogosult alvállalkozó igénybevételére. Közszolgáltató az alvállalkozó teljesesítésért úgy felel mintha maga végezte volna.
   5. A közszolgáltatás teljesítése során figyelembe kell venni a Vásárosnamény szennyvíztisztító telepnek, mint a felügyeletet ellátó hatóság által, ártalmatlanításra kijelölt átadási helynek (továbbiakban: átadási hely) a rendelkezésre álló kapacitását. Az átadási hely/ek/ pontos megjelölését és annak kapacitását felek jelen szerződés 2. számú mellékletében rögzítik.
   6. Közszolgáltató köteles a közszolgáltatás folyamatos és bővíthető teljesítéséhez szükséges fejlesztés és karbantartás elvégzésére.

1. Jelen szerződés területi hatálya az Önkormányzat közigazgatási területén található ingatlanokra terjed ki.
2. Jelen szerződés: **2018. január 01 napjától 2019. december 31** napjáig terjedő, 2 év meghatározott időtartamra szól.

A szerződés hatályba lépésének napja : 2018. január 01.

A közszolgáltatás megkezdésének napja : 2018. február 01.

1. Szolgáltatási díj meghatározása és módosítása:
   1. A nem közművel összegyűjtött háztartási szennyvíz begyűjtésének és elszállításának díját a felek az 1. számú mellékletként csatolt rendeletben szabályozottaknak megfelelően állapítják meg.
   2. A szolgáltatási díj változtatására a Közszolgáltató a tárgyévet megelőző év október 31-ig tehet javaslatot a vízgazdálkodásról szóló 1995. évi LVII. törvény (továbbiakban: Vgt.) előírásainak figyelembe vételével.
   3. Az igazolt közszolgáltatási díjhátralék esetében a felek a Vgt. 44./E.§ rendelkezéseiben szabályozott eljárást alkalmazzák.
2. Szolgáltatási kötelezettség teljesítése a közszolgáltatást igénybe vevők részére.
   1. Közszolgáltató köteles a nem közművel összegyűjtött háztartási szennyvíz **begyűjtését és az átadási** **helyen történő elhelyezését** a szolgáltatást igénybe vevő ingatlan tulajdonos, vagyonkezelő, vagy egyéb jogcímen használó (továbbiakban együtt: ingatlantulajdonos) megrendelésétől számított 3 munkanapon belül (kivéve, ha az ingatlantulajdonos kifejezetten kéri a 3 munkanapnál későbbi teljesítést) 8.00 óra és 16.00 óra között, a jelen szerződés időbeli hatálya alatt folyamatosan és szerződésszerűen teljesíteni.
   2. Közszolgáltató köteles a hozzá beérkező megrendelések sorrendjébe, a mindenkori hatályos vonatkozó jogszabályi rendelkezések, valamint a jelen szerződés betartásával ellátni az 2.1. pontban meghatározott közszolgáltatási tevékenységet. Ennek elmulasztásából, vagy hibás teljesítéséből eredő kárért a Közszolgáltató felel. A Közszolgáltató a közszolgáltatás teljesítése során az ingatlantulajdonossal, mint a szolgáltatást igénybevevővel áll jogviszonyban.
   3. A Közszolgáltató az elszállított mennyiség mérésről úgy köteles gondoskodni, hogy azt az ingatlantulajdonos bármikor ellenőrizhesse.
3. Együttműködési kötelezettség, a közszolgáltatás ellenőrzése:
   1. Az Önkormányzat a jelen szerződés időbeli hatálya alatt kizárólag a Közszolgáltató részére biztosítja az 2.1. pontban meghatározott közszolgáltatás ellátásának jogát.
   2. Közszolgáltató vállalja, hogy a szolgáltatást szakszerűen, teljes felelősséggel a mindenkor hatályos jogszabályoknak, önkormányzati rendeletnek és a jelen szerződés rendelkezéseinek megfelelően végzi.
   3. A Közszolgáltató személyről, a fizetendő díjakról és a közszolgáltatás egyéb lényeges feltételeiről a szerződés hatálybalépését követően az Önkormányzat köteles a helyben szokásos módon, megfelelően tájékoztatni az ingatlantulajdonosokat.
   4. A Közszolgáltató köteles az ingatlantulajdonosok megrendeléseinek, bejelentéseinek, panaszainak ügyintézésére ügyeleti rendszerben működő ügyfélszolgálati irodát üzemeltetni. A Közszolgáltató köteles a fogyasztói panaszokat a beérkezésüket követő 15 napon belül kivizsgálni, a kivizsgálás eredményeiről a panaszost tájékoztatni és megtenni minden szükséges intézkedést a panaszok okának elhárítása érdekében.
   5. A Közszolgáltató köteles az ingatlantulajdonosok számára legalább egy vezetékes vagy mobil telefonvonalat fenntartani.
   6. Közszolgáltató a nem közművel összegyűjtött háztartási szennyvizet kizárólag az 2.5. pontban írt átadási hely/ek/re szállíthatja és helyezheti el bizonylat ellenében.
   7. Rendkívüli műszaki, időjárási körülmények fennállása esetén a Közszolgáltató jogosult a nem közművel összegyűjtött háztartási szennyvizet a rendkívüli körülmények fennállásáig más, engedélyezett nem közművel összegyűjtött háztartási szennyvíz elhelyező vagy ártalmatlanító telepre szállítani.

Amennyiben más, engedélyezett elhelyező és vagy ártalmatlanító telepre történő beszállítást előidéző rendkívüli körülmények fennállása meghaladja a 3 napot, akkor az alkalmazandó szolgáltatási díj mértékéről, illetve a szolgáltatás szerződéses feltételeiről felek kötelesek egyeztetést tartani és 15 napon belül dönteni a szükséges módosításokról.

A rendkívüli körülmények bekövetkezéséről és a szolgáltatás szokott rendjének visszaállításáról a Közszolgáltató köteles az Önkormányzatot írásban, az ingatlantulajdonosokat pedig a helyben szokásos módon - indokolással ellátva - tájékoztatni.

* 1. Az Önkormányzat jogosult a Közszolgáltató teljesítését folyamatosan ellenőrizni.

Az ellenőrzés főbb szempontjai:

1. mennyiségi adatok ellenőrzése,
2. minőségi ellenőrzés,
3. határidők betartása,
4. szolgáltatás személyi, tárgyi, szakmai követelményeinek betartása,
5. a közszolgáltatással kapcsolatos panaszok ügyintézése.

A Közszolgáltató köteles az ellenőrzéshez szükséges valamennyi adatot az Önkormányzat rendelkezésére bocsátani.

* 1. A Közszolgáltatónak az alábbi adatszolgáltatási kötelezettsége van az Önkormányzat felé:

I. A Közszolgáltató által a szolgáltatás ellátásához biztosított személyi, tárgyi és szakma feltételek tekintetében. Amennyiben ezekben változás következik be, köteles azt a módosulást követő 15 napon belül az Önkormányzattal közölni

II. A nem közművel összegyűjtött háztartási szennyvíz havi mennyiségét minden tárgyhónapot követő hónap 15. napjáig közölni.

III. Az alkalmazott közszolgáltatási díj mértékéről és az alkalmazás tapasztalatairól a települési önkormányzat képviselő-testületét tájékoztatni a törvényi előírások szerint a tárgyévet követő év március 31-ig.

* 1. Az Önkormányzat kötelezettségei:

I. a közszolgáltatás hatékony és folyamatos ellátásához a Közszolgáltató számára szükséges információk szolgáltatása,

II. a településen teljesített egyéb, jelen szerződés hatálya alá nem tartozó közszolgáltatási tevékenységek összehangolásának elősegítése.

1. Felelősségbiztosítási rendszer:
   1. A Közszolgáltató a közszolgáltatás teljesítése során csak érvényes és hatályos felelősségbiztosítási szerződéssel rendelkező gépjárműveket használhat.
   2. A jelen szerződés alapján teljesített közszolgáltatással ok-okozati összefüggésben keletkező károk megtérítésének érdekében a Közszolgáltató köteles felelősségbiztosítási szerződést kötni és a biztosítási szerződést a jelen szerződés időbeli hatálya alatt fenn tartani.
2. A Szerződés megszűnése:
   1. A Szerződés megszűnik:
3. a 3. pontban írt meghatározott időtartam lejártával,
4. a Közszolgáltató jogutód nélküli megszűnésével,
5. elállással, ha teljesítés még nem kezdődött meg,
6. felmondással.
7. Elállás.
   1. A felek megállapodnak abban, hogy az Önkormányzat a 3. pontban írt, a közszolgáltatás megkezdésére vonatkozó határnap alapulvételével számított 10 nap szolgáltatói késedelem esetén köteles a Közszolgáltatót – megfelelő póthatáridő tűzése mellett – a szerződésszerű teljesítésre írásban felszólítani. Amennyiben a felszólításban írt póthatáridő eredménytelenül telik el az Önkormányzat jogosult a jelen szerződéstől – a Közszolgáltató szerződésszegésére alapítottan – írásbeli egyoldalú nyilatkozattal elállni.
8. A szerződés felmondása.
   1. Az Önkormányzat részéről a közszolgáltatási szerződés csak akkor mondható fel, ha a Közszolgáltató
9. a közszolgáltatás ellátása során a környezet védelmére és a vízgazdálkodásra vonatkozó jogszabályok, vagy a rá vonatkozó hatósági határozat előírásait súlyosan megsérti, és ennek tényét bíróság vagy hatóság jogerősen megállapítja,
10. a jelen szerződésben megállapított kötelezettségeket neki felróható módon és súlyosan megszegte.
    1. A Közszolgáltató a szerződést akkor mondhatja fel, ha
11. az Önkormányzat a közszolgáltatási szerződésben meghatározott kötelezettségét – a közszolgáltató felszólítása ellenére – súlyosan megsérti, és ezzel a közszolgáltatónak kárt okoz vagy akadályozza a közszolgáltatás teljesítését, vagy
12. a közszolgáltatási szerződés megkötését követően hatályba lépett jogszabály a közszolgáltatási szerződés tartalmi elemeit úgy változtatja meg, hogy az a Szolgáltatónak a közszolgáltatás szerződésszerű teljesítése körébe tartozó lényeges érdekeit jelentős mértékben sérti.
    1. A felmondási idő 6 hónap. A felmondást írásban kell közölni. A közszolgáltató a felmondási idő végéig a közszolgáltatást változatlan feltételekkel köteles biztosítani.
13. A közszolgáltatási szerződés megszűnése esetén a közszolgáltatás ellátásával kapcsolatos valamennyi dokumentumot, nyilvántartást a folyamatban lévő ügyek irataival együtt a közszolgáltató a települési önkormányzatnak a közszolgáltatási szerződés megszűnése napján átadja.
14. Egyéb rendelkezések
    1. A szerződés teljesítése során a felek a szerződésszerű teljesítés érdekében kötelesek együttműködni.

A jelen szerződés teljesítése során a felek kapcsolattartói :

Az Önkormányzat részéről: Ujvári Judit Polgármester, tel.: 45/708632

A Közszolgáltató részéről:Szűcs István ügyvezető, tel.: 06 20 976-55-46,

* 1. Felek megállapodnak abban, hogy a jelen szerződés teljesítése során a felek a jelen szerződésben rögzített értesítési címeket, elérhetőségeket (székhely, e-mail cím, fax szám) kötelesek használni jognyilatkozataik megtételekor.

A jelen szerződés teljesítése során valamennyi irat, dokumentum, és egyéb jognyilatkozat postázási helye - a szerződő felek eltérő írásbeli rendelkezéséig - a jelen szerződésben rögzített székhely, illetve lakcím.

Ha az iratot postán küldték el, azt a tértivevényen feltüntetett átvételi időpontban, ajánlott küldemény esetében pedig – az ellenkező bizonyításáig – a feladástól számított ötödik munkanapon a belföldi címzetthez megérkezettnek, kézbesítettnek kell tekinteni.

A jelen szerződésben megjelölt címre postázott küldeményt akkor is kézbesítettnek kell tekinteni – a feladástól számított ötödik munkanapon – ha az „nem kereste”, „átvételt megtagadta”, továbbá a „címzett ismeretlen’ vagy „ismeretlen helyre költözött” jelzéssel érkezik vissza a feladóhoz.

* 1. Jelen szerződést a felek kizárólag külön írásba foglalt megállapodás alapján módosíthatják.
  2. A felek a jelen szerződéssel kapcsolatos jogviták elbírálására - értékhatártól függően - a Vásárosnaményi Járásbíróság, illetve a Nyíregyházi Törvényszék kizárólagos illetékességét kötik ki.
  3. A jelen közszolgáltatási szerződésben nem szabályozott kérdések tekintetében a Polgári Törvénykönyv és a vonatkozó hatályos jogszabályi rendelkezések az irányadóak.

Melléklet:

* + 1. számú melléklet: Gulács Község Önkormányzata 5/2015.(III.20.) önkormányzati rendelete
  + 2. számú melléklet: Átadási hely/ek/ részletes megjelölése

**Kelt: Gulács , 2018**

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Önkormányzat** | **Közszolgáltató** |
| képviseletében | képviseletében |
| **Ujvári Judit** | **Szűcs István** |
| polgármester | ügyvezető |

2. sz. melléklet

**A Háztartási szennyvíz elhelyezésére az átadási helyek pontos megjelölése és annak kapacitása**

Az ártalmatlanítás céljából történő átadási hely: A Tiszamenti Regionális Vízművek Zrt. által üzemeltetett Vásárosnaményi szennyvíztisztító telep. Vásárosnamény 012/1 és 012/2 hrsz.

1. Beszámoló a két ülés között történt fontosabb eseményekről

Előterjesztő: Ujvári Judit polgármester

**Ujvári Judit polgármester**  A CÉDE pályázat utóellenőrzése megtörtént, lezárták a szerződést.

- Ismerteti november és december hónapban milyen költségek voltak. (jegyzőkönyv mellékleteként elhelyezve )

-2018. évben milyen tervezet lett beadva a közfoglalkoztatásra.

- Gulács Község Önkormányzata az elmúlt időszakban milyen pályázatokat nyert. ( jegyzőkönyv mellékleteként elhelyezve )

- A külterületi utas pályázatnál 99 millió forint összegből 68 milliót nyert az Önkormányzat, de a támogatói okiratot még nem kaptuk meg. Így nem tudom, hogy miért csak ennyit kapott az önkormányzat. Az önerő biztosítása miatt javaslom a helyi vállalkozóknak, gazdáknak, hogy ne a jándi cater-t kérjék el, hiszen van itt helyben gép.

**Vass Albert János képviselő** Ha csökkentett műszaki tartalommal lesz megcsinálva az út, ott vagyunk, ahol most. Ha a törmeléket ide hozták volna, jobb lenne. Egyeztetni kellene az illetékes hatósággal, hogy a törmelék belekerüljön. Több embert is be kellene vonni. Korlátozó táblát kellene kitenni. Panyoláról érkező gazdákat is meg kell keresni. Az egész lakosságot be kell vonni, mivel mindenki közlekedik ezen az úton, nemcsak azok a földtulajdonosok, akiknek ezen a részen van valamilyen tulajdona.

**Ujvári Judit polgármester** A kert alatt lévő lerakót megnézettem, eléggé veszélyes hulladék van ott és bajba sodorjuk a magántulajdonos személyeket.

**Vass Albert János képviselő** Hordjuk el az útalapba.

A polgármester kéri, hogy aki elfogadja a tájékoztatást– kézfelemeléssel jelezze.

A Képviselő-testület 4 igen szavazattal az alábbi határozatot hozta:

**Gulács Község Önkormányzata**

**Képviselő-testületének**

**4/2018.( I.23. )**

**önkormányzati határozata**

**Tájékoztató a két ülés között történt fontosabb eseményekről**

**A Képviselő-testület:**

A polgármester által adott tájékoztatót a két ülés között történt fontosabb eseményekről elfogadja.

1. **Gulács Község Önkormányzata** „ **Belső ellenőrzési jelentés”**

Előterjesztő: Ujvári Judit polgármester

A belső ellenőrzési jelentés a jegyzőkönyv mellékletét képezi.

**Ujvári Judit polgármester** Kérdés van –e ezzel kapcsolatosan?

A polgármester kéri, hogy aki egyetért, és elfogadja Gulács Község Önkormányzata Belső ellenőrzési jelentését -, kézfelemeléssel jelezze.

A Képviselő-testület 4 igen szavazattal az alábbi határozatot hozta:

**Gulács Község Önkormányzata**

**Képviselő-testületének**

**5/2018.( I.23. )**

**önkormányzati határozata**

**Gulács Község Önkormányzata** **Belső ellenőrzési jelentése**

**A Képviselő-testület:**

elfogadja Gyarmat-Tax Kft. által adott Gulács Község Önkormányzat Bankszámla vezetésére vonatkozó belső ellenőrzési jelentését.

1. **TRV. Zrt. megkeresései**

Előterjesztő: Ujvári Judit polgármester

Az előterjesztés a jegyzőkönyv mellékletét képezi.

**Ujvári Judit polgármester** A megkeresést ismerteti, a hivatal mögötti víztoronyról van szó, hozzájárulást kér az önkormányzattól az átjátszó felszerelésére, DIGI Mobil telefonbázis állomásról van szó, havi 100.000.-Ft összegre gondoltam, évente felülvizsgálva .

**Vass Albert János képviselő**  Én 120.000.-Ft/hó/egység összeget javaslok.

A polgármester kéri, hogy aki egyetért, és elfogadja a javaslatot - kézfelemeléssel jelezze.

A Képviselő-testület 3 igen szavazattal 1 tartózkodással az alábbi határozatot hozta:

**Gulács Község Önkormányzata**

**Képviselő-testületének**

**6/2018.( I.23. )**

**önkormányzati határozata**

**DIGI Mobil telefonbázis állomás felszerelése**

**A Képviselő-testület:**

úgy dönt, hogy a DIGI Mobil telefonbázis állomás felszerelése egységeként 100.000 Ft/hó /egység +áfa hozzájárul. Ezen összeg 2018. december 31. érvényes. Fenntartja jogát, hogy a használati díj mértékét minden évben felülvizsgálja.

Felhatalmazza a polgármestert a szerződés aláírására.

Határidő: 2018. 02.01.

Felelős: polgármester

**Ujvári Judit polgármester** : A Tiszamenti Regionális Vízművek Zrt klórpalackokat szeretne felszerelni, a bérleti díj terhére, ehhez szintén kéri a hozzájárulását az önkormányzatnak. (Ismerteti a megkeresést )

**Vass Albert János képviselő** a vízminősége a szolgáltató feladata lenne, nem támogatom.

A polgármester kéri, hogy aki egyetért, és elfogadja a javaslatot - kézfelemeléssel jelezze.

A Képviselő-testület 4 igen szavazattal az alábbi határozatot hozta:

**Gulács Község Önkormányzata**

**Képviselő-testületének**

**7/2018.( I.23. )**

**önkormányzati határozata**

**Klórpalackok felszerelése**

**A Képviselő-testület:**

véleménye szerint a TRV . Zrt. , mint üzemeltető feladata a vízszolgáltatás biztonságos üzemeltetése. Az üzemeltetési feladatot az önkormányzat átadta a Trv Zrt-nek.

1. **Köztisztviselők 2018. évi teljesítménykövetelménye**

Előterjesztő: Ujvári Judit polgármester

Az előterjesztés a jegyzőkönyv mellékletét képezi.

**Ujvári Judit polgármester** Új rendszer, az úgynevezett ASP került bevezetésre január 1-jével, részletezi az ezzel kapcsolatos változásokat, ennek kapcsán részben változnak a köztisztviselők feladatai.

A polgármester kérte, hogy aki egyetért, és elfogadja Köztisztviselők 2018. évi teljesítménykövetelménnyel - kézfelemeléssel jelezze.

A Képviselő-testület 4 igen szavazattal az alábbi határozatot hozta:

**Gulács Község Önkormányzata**

**Képviselő-testületének**

**8/2018.( I.23.)**

**önkormányzati határozata**

**Köztisztviselők 2018. évi teljesítménykövetelménye**

**Képviselő-testület:**

a határozat mellékleteként elhelyezett tartalommal a köztisztviselők 2018. évi teljesítménykövetelményét elfogadja.

* 1. melléklet a 8/2018.(I.23.) önkormányzati határozathoz

**A Tarpai Közös Önkormányzati Hivatal teljesítményértékelés alapját képező, 2018. évre szóló kiemelt köztisztviselői célokat az alábbiak szerint határozza meg:**

1. A Képviselő-testület, valamint a Képviselő-testület bizottságainak működésével kapcsolatos feladatok:

a) a képviselő-testületi ülések, közmeghallgatások, lakossági fórumok munkaterv szerinti előkészítése;

b) a képviselő-testületi előterjesztések Szervezeti és Működési Szabályzatban meghatározott tartalommal és a testület éves munkatervében meghatározott határidőre történő elkészítése;

c) az elfogadott testületi döntések végrehajtása;

d) közreműködés a bizottságok működésének koordinálásában, működéssel kapcsolatos szabályzatok és dokumentumok elkészítésében.

e) a hatékony, jogszabályoknak megfelelő működés biztosítása, a települési önkormányzati képviselői munka segítése,

f) a rendeletek, határozatok hatályoszlásának folyamatos vizsgálata, a szükséges módosítások időbeni előterjesztése.

2. A gazdálkodással és vagyonkezeléssel összefüggő kiemelt célok:

a) az ASP rendszer bevezetésével kapcsolatos feladatok (adattisztítás, adatmigrálás, pénzügyi és adórendszer alkalmazása) végrehajtása;

b) az Önkormányzat 2017. évi költségvetésének végrehajtásáról szóló beszámoló szakszerű, határidőben történő elkészítése;

c) a 2018. évi költségvetés célszerűségi, a hatékonysági és takarékossági szempontok alapján, határidőre történő elkészítése, úgy, hogy a pénzügyi egyensúly folyamatosan biztosítva legyen, kiemelt figyelemmel az intézmények működőképességére;

d) az Önkormányzat bevételeinek növelése a helyi adóbeszedés hatékonyságának növelésével, a kintlévőségek behajtásával;

e) az Önkormányzati vagyon gazdaságos és ésszerű működtetése, a vagyon-kataszter folyamatos és naprakész, a jogszabályi előírásoknak megfelelő vezetése, a bevételi terv növelése érdekében az átmenetileg szabad pénzeszközök kamatbevételt eredményező lekötése;

f) a lezárt, az előírt fenntartási időszakban álló, és a benyújtandó pályázatok szabályszerű kezelése, az előírt kötelezettségek határidőben történő teljesítése;

g) a BURSA HUNGARICA Felsőoktatási Önkormányzati Ösztöndíjrendszer történő csatlakozás előkészítése, lebonyolítása;

h) közreműködés az Önkormányzat és intézményei részére a legkedvezőbb, leggazdaságosabb, értékteremtő közfoglalkoztatás megszervezésében;

i) közreműködés a 2018. évi önkormányzati rendezvények színvonalas, költséghatékony megrendezésében.

3. Hatósági munka, az állampolgárok ügyeinek intézése

a) az ügyintézés során kiemelt figyelmet kell fordítani az ügyfelekkel való udvarias, kulturált és befolyásmentes, ugyanakkor személyre szabott bánásmódra, még inkább meg kell felelni a szolgáltató és az ügyfélbarát közigazgatás követelményének;

b) az államigazgatási és önkormányzati hatósági ügyek jogszabályoknak megfelelően, egyszerűen és gyorsan, a határidők betartásával történő intézése.

4. Humánpolitikai célkitűzések

a) a köztisztviselők szakmai ismereteinek folyamatos fejlesztése;

b) a munkaköri leírások, egyéni teljesítmény-követelmények meghatározása, aktualizálása;

c) folyamatos önképzés, a központilag, vagy munkáltató által elrendelt kötelező továbbképzéseken való részvétel.

1. **Gondozási Központ gondozóinak munkaszerződés meghosszabbítása**

Előadó: Ujvári Judit polgármester

**Ujvári Judit polgármester** szóbeli előterjesztésében elmondja, hogya gondozóknak a munkaszerződése 2017. december 31. napjával lejárt, jóvá kellene hagyni a Képviselő-testületnek a tovább foglalkoztatást, legalább félévig. A bér 138.000.-Ft-ra emelkedett. Ismét megkeresett a tavalyi cég képviselője, a megállapodást el kellene készíteni az átadásról. Rengeteg a mínusz, a pontrendszer szigorított, nagyon sok a kiadás, a normatívát lecsökkentették.

A polgármester kéri, hogy aki elfogadja Gondozási Központ gondozói részére a munkaszerződés meghosszabbítását - kézfelemeléssel jelezze.

A Képviselő-testület 4 igen szavazattal az alábbi határozatot hozta:

**Gulács Község Önkormányzata**

**Képviselő-testületének**

**9/2018.( I.23.)**

**önkormányzati határozata**

**Gondozási Központ gondozóinak munkaszerződés meghosszabbítása**

**A Képviselő-testület:**

úgy dönt, hogy 6 fő gondozó munkaszerződés megkötését 2018. június 30. napjáig engedélyezi.

1. **Közkutak elhelyezésének felülvizsgálata**

Előadó: Ujvári Judit polgármester

Az előterjesztés a jegyzőkönyv mellékletét képezi.

**Ujvári Judit polgármester** Karácsony előtt a Honvéd utcában nem üzemelő közkutat az ott lakók megszerelték, a víz folyt, a cég pedig leszerelte, és elvitték a csapot. Az ott lakók felháborodtak, a legközelebbi kút viszont több mint 150 méterre van. A lakók egészségi állapota nem megfelelő, nem tudják messziről hordani a vizet. A képviselő-testületnek döntést kell hozni, hogy mi legyen a legjobb megoldás ez ügyben. Visszaszereltetjük a csapot, vagy minden házba beszereltetjük a vizet.

**Vass Albert János képviselő** Kertembe gépekkel csak ezen az utcán keresztül tudok felmenni, többször volt rá példa, hogy erre a kútra slagok voltak felszerelve, össze-vissza rakják, várok míg leszerelik.

**Vassné Szűcs Róza jegyző** Katasztrófavédelem, ÁNTSZ mit ajánl ezzel kapcsolatban, ennek ismeretében lehetne dönteni a képviselő-testületnek.

**Vass Albert János képviselő** A közkifolyó kb. 500.000.-Ft –ba kerülne most jelenleg.

**Ujvári Judit polgármester** Kútfejet kellene rárakni, lehetőség van a mérőóra felszerelésére is, és arra is, hogy korlátozva lenne a vízkivétel, kb. 10 m3 vizet használhatnának.

A polgármester kéri, hogy aki elfogadja, közkút biztosítását - kézfelemeléssel jelezze.

A Képviselő-testület 4 igen szavazattal az alábbi határozatot hozta:

**Gulács Község Önkormányzata**

**Képviselő-testületének**

**10/2018.( I.23.)**

**önkormányzati határozata**

**Közkút biztosítása**

**A Képviselő-testület:**

úgy dönt, hogy Gulács, Honvéd utcai közkút vízszolgáltatását továbbra is biztosítja.

Felhatalmazza a polgármestert a szükséges intézkedések megtételére.

**10.) Aktuális kérdések**

Előadó: Ujvári Judit polgármester

**10.1.** „**Védjük meg településeinket, védjük meg hazánkat**”

Az előterjesztés a jegyzőkönyv mellékletét képezi.

**Ujvári Judit polgármester** Felolvassa a megkeresést, határozati javaslatot.

A polgármester kéri, hogy aki elfogadja, határozati javaslatot - kézfelemeléssel jelezze.

A Képviselő-testület 3 igen szavazattal 1 tartózkodással az alábbi határozatot hozta:

**Gulács Község Önkormányzata**

**Képviselő-testületének**

**11/2018.( I.23.)**

**önkormányzati határozata**

„**Védjük meg településeinket, védjük meg hazánkat**”

**A Képviselő-testület:**

A Képviselő-testület a polgármester előterjesztésére Gulács Község Önkormányzata Képviselő-testülete megtárgyalta a „**Védjük meg településeinket, védjük meg hazánkat**” felhívásról szóló előterjesztést és az alábbi határozatot hozta:

Magyarország Alaptörvénye 32. cikk (1) bekezdés b) és j) pontja alapján, figyelemmel a Magyarország helyi önkormányzatairól szóló 2011. évi CLXXXIX. törvény 2. § (2) bekezdésére

**1./** elutasítja az illegális bevándorlók korlátok nélküli, kötelező, kvóták alapján történő betelepítését és a betelepítés végrehajtására irányuló Soros-tervet.

**2./** *Gulács* önszerveződő civil szervezetek tevékenységét támogatandó értéknek tekinti és elutasítja a helyi közösségi érdekekkel ellentétes tevékenységet végző, a Soros-terv és a kötelező betelepítés végrehajtását segíteni kívánó szervezetek térnyerését.

**3./** Támogatja, hogy Magyarország Kormánya a helyi közösségi érdekekkel ellentétes, a települések jövőjét veszélyeztető törekvések ellen szükség szerint jogszabályok megalkotásával vagy kezdeményezésével fellépjen.

**4./** Felkéri a polgármestert, hogy a döntésről Magyarország Kormányát és a Megyei Jogú Városok Szövetségét tájékoztassa.

**Határidő:** azonnal

**Felelős:** a polgármester

**10.2. Polgárőrség beszámolója**

A beszámoló a jegyzőkönyv mellékletét képezi.

**Ujvári Judit polgármester** A polgárőrség beszámolóját felolvassa.

A polgármester kéri, hogy aki elfogadja, tájékoztatót - kézfelemeléssel jelezze.

A Képviselő-testület 3 igen szavazattal 1 tartózkodással az alábbi határozatot hozta:

**Gulács Község Önkormányzata**

**Képviselő-testületének**

**12/2018.( I.23.)**

**önkormányzati határozata**

**Polgárőrség beszámolója**

**A Képviselő-testület:**

a Gulácsi Polgárőrség 20107. évi tevékenységéről szóló tájékoztatóját elfogadja.

**10.3. KÖH 2018. évi becsült költségvetés kimutatása**

A költségvetés a jegyzőkönyv mellékletét képezi.

**Ujvári Judit polgármester**  A közös hivatal 2018. évre már elkészítette a becsült költségvetés kimutatást, részletezi, hogy mennyi támogatást kell fizetni a KÖH részére, pontosan 2.678.647.-forintot. Sorban felteszi a kérdéseket, hogy mire szeretne kifejtést kérni, így a 300.000 forint szolgáltatás, kiküldetés 100.000 forint , szakmai szolgáltatás 440.000 Ft.

Várjuk a Közös Hivatal álláspontját ezekben a kérdésekben.

**10.4. Orvosi ügyelet 2018. évi költségvetési kimutatása**

A költségvetés a jegyzőkönyv mellékletét képezi.

**Ujvári Judit polgármester** 2.656.474.-forint az évi hozzájárulás.

**Vass Albert János képviselő** Tavaly nem ennyit kellett fizetni, ha jól emlékszem. Akkor arról volt szó, hogy kevesebb lesz a kiadás.

**Ujvári Judit polgármester** Az ellátás a közvélemény szerint sokkal jobb, és gyorsabb.

**10.5. Rendezvény bevételének elszámolása**

Az előterjesztés a jegyzőkönyv mellékletét képezi.

**Ujvári Judit polgármester** A rendezvény bevételéből az üstöt megvettük, már csak a szellőző hiányzik. Különböző gépek vannak a konyhán, melyet nem használnak a dolgozók pl. olajsütő. A konyha ellenőrzése lezárult tavaly év folyamán, a vállalkozó a nem használt gépeket be tudná számolni a szellőzőbe, a szellőző ára kb 1,2 millió forintba kerülne.

**Vass Albert János képviselő** Én inkább javaslom a bővítést, nem a szellőzőt beszerelni. Tágasabb helyen lenne a konyhaterület, eléggé kicsi a hely, ezért is szorul be annyira a meleg. Javasolja , hogy nézzék meg a helyszínt.

**10.6. Falunap rendezése**

**Ujvári Judit polgármester** Szerződést szeretnék kötni a fellépőkkel, erre kérek hozzájárulást 3.000.000.-Ft összegben.

A polgármester kéri, hogy aki elfogadja, tájékoztatót - kézfelemeléssel jelezze.

A Képviselő-testület 4 igen szavazattal az alábbi határozatot hozta:

**Gulács Község Önkormányzata**

**Képviselő-testületének**

**13/2018.( I.23.)**

**önkormányzati határozata**

**Falunap rendezése**

**A Képviselő-testület:**

felhatalmazza a polgármester a 2018. évi rendezvény előkészítésére, melynek összegét 3.000.000 forintban határozza meg, ugyanannyi összegben, mint a 2017. évi biztosított „Szeresd Faludat 3„ rendezvényre.

**10.7 Közvilágítás átadása**

**Ujvári Judit polgármester** Rövidesen a képviselőket egy átadásra – a közvilágítás korszerűsítése kapcsán-fogom meghívni, esti órában lenne, a dátumot még pontosan nem tudom. Időben fogok mindenkit értesíteni.

A képviselő-testület a tanácskozást zárt ülés formájában folytatja.

**Ujvári Judit Vassné Szűcs Róza**

polgármester jegyző

**Bagi Sándor**

jegyzőkönyv-hitelesítő